wannaphong/clean_thaiwikipedia huggingface dataset:
# พระที่นั่งราเชนทรยาน
พระที่นั่งราเชนทรยาน เป็นพระราชยานที่สร้างขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นพระที่นั่งที่สร้างขึ้นโดยช่างหลวง เป็นทรงบุษบกย่อมุมไม้สิบสอง หลังคาซ้อน 5 ชั้น สร้างจากไม้แกะสลักลงรักปิดทองประดับกระจก  พนักพิงและกระจังปฏิญาณแกะสลักเป็นภาพเทพพนมไว้ตรงกลาง ครุฑยุดนาคซึ่งประดับที่ฐานที่ 14 ตัว มีคานสำหรับหาม 4 คาน แต่เวลาปกติจะคงคานประจำไว้ 2 คาน การประทับจะต้องนั่งห้อยพระบาท ความสูงจากฐานถึงยอดสูง ราว 4.15 เมตร กว้าง 103 ซม. ยาว 191 ซม. พระที่นั่งราเชนทรยานนี้สร้างคู่กับพระราชยานกงและพระวอสีวิกากาญจน์

พระที่นั่งราเชนทรยานใช้เวลาเสด็จพระราชดำเนินโดยขบวนแห่ อย่างใหญ่ที่เรียกว่า ขบวนสี่สาย เช่น ในพระราชพิธีบรมราชาภิเษก จะเสด็จพระราชดำเนินจากพระราชมณเฑียร ไปถวายสักการะพระพุทธมหามณีรัตนปฏิมากร ที่วัดพระศรีรัตนศาสดาราม นอกจากนั้นแล้วยังใช้ในการเชิญพระบรมโกศพระบรมอัฐิพระมหากษัตริย์  และสมเด็จพระบรมราชินีจากพระเมรุมาศท้องสนามหลวง เข้าสู่พระบรมมหาราชวังด้วย

ปัจจุบันเก็บรักษาอยู่ที่พระที่นั่งภิมุขมณเฑียร พิพิธภัณฑสถานแห่งชาติ พระนคร ในความดูแลของกรมศิลปากร ในปี พ.ศ. 2527 ได้เชิญออกมาซ่อมบูรณะ และต่อมาปี พ.ศ. 2539 เชิญมาใช้ในการเชิญพระโกศพระบรมอัฐิสมเด็จพระศรีนครินทราบรมราชชนนี ในปี พ.ศ. 2551 พระที่นั่งราเชนทรยานได้นำออกมาเชิญพระโกศพระอัฐิสมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์http://thainews.prd.go.th/hrhprince/index.php?option=com_content&task=view&id=10&Itemid=8 ในปี พ.ศ. 2555 ใช้เชิญพระโกศพระอัฐิสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีจากพระเมรุท้องสนามหลวงกลับเข้าสู่พระบรมมหาราชวัง และครั้งล่าสุด ในปี พ.ศ. 2560 เพื่อใช้ในการอัญเชิญพระโกศพระบรมอัฐิพระบาทสมเด็จพระปรมินทรมหาภูมิพลอดุลยเดช

อนึ่ง ในการพระราชพิธีถวายพระเพลิงพระบรมศพของพระมหากษัตริย์นั้น จะมีการจัดสร้าง "พระที่นั่งราเชนทรยานน้อย" เพิ่มอีกองค์หนึ่ง ซึ่งมีลักษณะคล้ายพระที่นั่งราเชนทรยานแต่ขนาดเล็กกว่า ใช้อัญเชิญพระบรมราชสรีรางคารของพระมหากษัตริย์แทนพระวอสีวิกากาญจน์ ส่วนองค์ที่ใช้อัญเชิญพระบรมอัฐิจะยังคงเรียกว่า "พระที่นั่งราเชนทรยาน" ตามเดิม

 ส่วนประกอบต่าง ๆ ของพระที่นั่งราเชนทรยาน 
เม็ดน้ำค้าง
ปลียอด
ลูกแก้ว
บัวกลุ่ม
เหม
บัวคอเสื้อ
องค์ระฆัง
บราลี
บันแถลง
เฟื่อง
อุบะ
ประจำยามรัดอก
เสาไม้สิบสอง
พนักพิง
กง
กาบพรหมศร
กระจังปฏิญาณ
หัวท้องไม้เชิงบาตร
หน้ากระดาน
บัวหงาย
ครุฑยุดนาค
ฐานสิงห์
# บัลเลต์
thumb|right|300px|บัลเลต์
บัลเลต์  หมายถึง การแสดงที่ประกอบด้วยการเต้น และ ดนตรีมีลักษณะเช่นเดียวกับอุปรากร เพียงแต่บัลเลต์เป็นการนำเสนอเนื้อเรื่อง โดยใช้การเต้นเป็นสื่อ มีกำเนิดขึ้นในสมัยฟื้นฟูศิลปวิทยาในอิตาลี ต่อมาในศตวรรษที่ 15 จึงแพร่หลายเข้าไปเป็น concert dance form ในประเทศฝรั่งเศสและรัสเซีย ต่อมาในศตวรรษที่ 19 ได้แพร่หลายเข้าไปในประเทศอิตาลี การพัฒนาในยุคนี้คือ นิยมให้ผู้หญิงเป็นผู้แสดงเอก เรียกว่า บัลเลรินา (Ballerina) ศตวรรษที่ 20 บัลเลต์ได้รับการพัฒนาให้มีรูปแบบใหม่ที่เรียกว่า โมเดิร์นแดนซ์ (Modern Dance) คือ การนำเอาหลักของบัลเลต์มาผสมผสานดัดแปลงให้เป็นการเต้น โดยไม่ต้องใส่รองเท้าบัลเลต์และไม่ต้องใช้ปลายเท้าในลักษณะของบัลเลต์ ผู้มีบทบาทสำคัญในการประพันธ์เพลงบัลเลต์ ได้แก่ ไชคอฟสกี โปรโกเฟียฟ คอปแลนด์ และฟัลย่า

 ประวัติศาสตร์บัลเลต์ 

thumb|upright|Anna Pavlova in Giselle, wearing a romantic tutu

 รูปแบบ 

 บัลเลต์ยุคคลาสสิก 

thumb|Scene from act 4 of Swan Lake, Vienna State Opera, 2004
thumb|upright|Harlequin and Columbina from the mime theater at Tivoli Gardens, Copenhagen, Denmark

 บัลเลต์ยุคนีโอคลาสสิก 

 บัลเลต์ร่วมสมัย 

thumb|A contemporary ballet leap performed with modern, non-classical form

ดูเพิ่ม 
 List of ballets by title
 Ballet glossary
 การเต้นรำ และ สุขภาพ
 Western stereotype of the male ballet dancer
 ผู้หญิงกับการเต้นรำ

หมวดหมู่
 Dancewear
# อัมพาต
อัมพาต คือ อาการที่อวัยวะบางส่วนเช่นแขนขาเป็นต้นตายไปกระดิกไม่ได้ ตรงกันข้ามกับอัมพฤกษ์ที่อวัยวะร่างกายเพียงอ่อนแรง

 สาเหตุ 
 เส้นเลือดในสมองแตก มักเกี่ยวกับโรคความดันโลหิตสูง หรือภาวะเครียดมาก สูบบุหรี่จัด ติดแอลกอฮอล์ นอนดึก โรคอ้วนที่เกิดจากการกิน
 เส้นเลือดตีบ เกิดจากการบริโภคอาหารที่มีไขมันมากจนสะสมในผนังเส้นเลือด และการที่เลือดมีความเข้มข้นสูง เนื่องจากสูบบุหรี่ ทำให้ปอดขาดออกซิเจน ร่างกายจึงเร่งผลิดเม็ดเลือดแดง ทำให้เลือดเข้มข้นจนหนืด เลือดจึงไม่สามารถแทรกไปเลี้ยงเนื้อสมองได้ เมื่อรวมทั้งสองสาเหตุจึงทำให้เกิดเส้นเลือดตีบ
 ความผิดปรกติในการแข็งตัวของเลือด ได้แก่ ลิ้นหัวใจรั่ว หัวใจเต้นผิดปกติทำให้เกิดลิ่มเลือด การดูดไขมันหน้าท้องทำให้ก้อนไขมันหลุดเข้าไปในกระแสเลือด ในกรณีนี้เกิดขึ้นทันทีและมักมีโรคประจำตัวเป็นทุนเดิมอยู่แล้ว

 อาการ 
 เส้นเลือดในสมองแตก มักเกิดขึ้นอย่างปัจจุบันทันด่วน เช่น กำลังทำกิจกรรมใด ๆ อยู่แล้วล้มลงไปเพราะเส้นเลือดแตก คนที่โมโหจนกลายเป็นอัมพาตมีโอกาสเสียชีวิตสูง
 เส้นเลือดตีบ มักพบในกรณีที่นอนหลับแล้วตื่นขึ้นมาก็เดินไม่ได้ แขนขาอ่อนแรงไปข้างใดข้างหนึ่ง เช่น ถ้าเส้นเลือดตีบที่ขา จะปวดส่วนนิ้วมาก ถ้าตีบที่หัวใจ เส้นเลือดหัวใจจะตายทันที

 การรักษา 
รักษาตามสาเหตุ ถ้าเลือดในสมองมาก ต้องผ่าตัดเพื่อเอาเลือดที่ไปกดทันสมองออก มิฉะนั้น อาจเสียชีวิต แต่ถ้าตีบ จะต้องให้ยาขยายเล้นเลือดและสลายลิ่มเลือด ทำให้เลือดเหลวขึ้น เพื่อให้เลือดได้แทรกไปเลี้ยงสมองส่วนที่ขาดเลือดได้

 หลักการและปัจจัยในการรักษา 
 เวลาที่ได้รับการรักษา ยิ่งเร็วยิ่งดี ถ้าสมองขาดเลือดไปเลี้ยง ยิ่งปล่อยไว้นาน เนื้อสมองจะตายแบบไม่ฟื้น หากได้รับการแก้ไขได้เร็ว จะทำให้ฟื้นตัวได้เกือบปรกติ
 สาเหตุรุนแรงมากหรือน้อย สมองส่วนที่เหลือสามารถเจริญมาทดแทนสมองส่วนที่เสียไป และเซลล์สมองเกิดใหม่ได้
 วิธีการรักษาโดยใช้เทคโนโลยีที่เหมาะสมและยาที่มีประสิทธิภาพ ถ้าทำให้ลิ่มเลือดหรือสิ่งที่อุดตันหายไปยิ่งเร็วยิ่งดี
 ผู้ป่วยและครอบครัวต้องร่วมมือและดูแลกันอย่างจริงใจ
# เยอรมันซูเพลกซ์
ท่าทุ่มเยอรมันซูเพลกซ์ (German Suplex) หรือ ท่าทุ่มหลังเอว  เป็นท่าของการแข่งขันมวยปล้ำ นักมวยปล้ำยืนข้างหลังคู่ปล้ำ รวบคู่ปล้ำรอบเอวเขา ยกคู่ปล้ำขึ้น และเอนไปด้านหลังโดยผู้ทุ่มงอหลังและขา ทุ่มคู่ปล้ำลงบนพื้น ผู้ทุ่มยังคงรวบเอวคู่ปล้ำค้างไว้ และค้างรูปทรงขาและหลังของตัวให้โค้งไว้ ตอกบริเวณช่วงหัวไหล่หรือหลังส่วนบนของคู่ปล้ำลงบนพื้น ท่าทุ่มหลังเอวนี้ถูกคิดค้นขึ้นโดย Lou Thesz แต่ถูกตั้งชื่อว่า German SuplexโดยKarl Gotch นักมวยปล้ำชาวเยอรมัน

การหมุนตัวไปด้านข้างด้านใดด้านนึงของคู่ปล้ำในขณะที่ยังรวบเอวเขาไว้ และทำเยอรมัน ซูเพลกซ์ต่อเนื่องไปเป็นท่าทุ่มอันโด่งดังที่ประยุกต์มาจากท่าทุ่มหลังเอว หรือ เยอรมัน ซูเพลกซ์ กระบวนท่านี้ถูกทำให้เป็นที่นิยมโดย Chris Benoit และ Kurt Angle

ท่าทุ่มหลังเอวปักมุมสูง หรือที่รู้จักกันในชื่อ Everest Suplex หรือ Mount Fuji Suplex(ระลึกถึงความสูงของภูเขาเหล่านี้) เป็นอีกท่าที่ประยุกต์มาจาก เยอรมัน ซูเพลกซ์ เป็นท่าทุ่มที่เล็งทำลายศีรษะและคอ มากกว่าทำลายช่วงหัวไหล่หรือหลังส่วนบนของคู่ปล้ำ

 วิธีการทุ่ม 

 ขั้นตอนที่ 1 ยืนข้างหลังคู่ปล้ำ โดยหันหน้าเข้าหาหลังของคู่ปล้ำ รวบแขนรอบเอวคู่ปล้ำเข้าหาตัวให้ท้องของตัวแนบกับหลังของคู่ปล้ำ
 ขั้นตอนที่ 2 ยกคู่ปล้ำให้ลอยจากพื้นแล้วเอนไปข้างหลัง เพื่อทุ่มหลังส่วนบนของคู่ปล้ำลงบนพื้น
 ชั้นตอนที่ 3 งอขาทั้งสองข้างของตัวในขณะที่ยกคู่ปล้ำแล้วทุ่มไปข้างหลัง การงอขาจะช่วยลดแรงกระแทกบนร่างกายของตัวในขณะที่ทุ่มลง
# เอลฟ์ประจำบ้าน
เอลฟ์ประจำบ้าน  เป็นสิ่งมีชีวิตในจินตนาการของเจ.เค.โรว์ลิ่ง ปรากฏในนิยายและภาพยนตร์เรื่อง แฮร์รี่ พอตเตอร์ มีลักษณะเป็นภูตวิเศษขนาดเล็กที่สิงอยู่ในบ้านที่มีขนาดใหญ่  ทำหน้าที่คอยดูแลรับใช้คนในตระกูลเวทมนตร์  ซึ่งจะทำหน้าที่นี้ไปจนกว่ามันจะตาย เอลฟ์ประจำบ้านจะภาคภูมิใจในหน้าที่ของตน  และจะไม่ทรยศต่อครอบครัวของตน

ในฮอกวอร์ตมีพวกเอลฟ์อยู่นับร้อย  ทำหน้าที่เติมไฟให้เตาผิง ซักเสื้อผ้า ดูแลตะเกียง จิปาถะ  และยังเป็นพ่อครัวอีกด้วย เอลฟ์ประจำบ้านมีขนาดตัวที่เล็ก  จุดเด่นอยู่ที่หูแหลมคล้ายค้างคาว และตาที่ใหญ่โตมโหฬาร  มันยากที่จะบอกความแตกต่างระหว่างเพศผู้กับเพศเมีย  มีเพียงเสียงที่แตกต่างกันโดยเพศเมียจะมีเสียงแหลมเล็ก เอลฟ์จะไม่ใส่เสื้อผ้าและเห็นว่าการกระทำเช่นนั้นเป็นเรื่องที่น่าอาย  มันห่อหุ้มร่างกายด้วยผ้าขี้ริ้ว ปลอกกาน้ำชา หรือปลอกหมอน  ถ้าเจ้าของให้เสื้อผ้าแก่เอลฟ์ จะเป็นการทำลายความเป็นทาส  และปลดปล่อยมันให้เป็นอิสระ สำหรับเอลฟ์ประจำบ้านโดยทั่วไปแล้ว  สิ่งนี้เป็นเรื่องที่น่าละอายไปตลอดกาล
      
มีเพียงแต่เอลฟ์ประจำบ้านนามว่า   "ด๊อบบี้"  ซึ่งรับใช้ตระกูลมัลฟอยที่ปรารถนาที่จะเป็นอิสระ ซึ่งแฮร์รี่ก็ได้ช่วยมันโดยหลอกให้ลูเซียส มัลฟอยส่งถุงเท้าให้แก่ด็อบบี้  หลังจากด็อบบี้เป็นอิสระ มันก็ได้มาทำงานที่ฮอกวอร์ตและได้ค่าแรงอีกด้วย ภายหลังด๊อบบี้ถูกฆ่าโดยเบลาทริกซ์ เลชแตรงค์
      
เอลฟ์ประจำบ้านมีเวทมนตร์ที่ทรงพลังโดยไม่ต้องอาศัยเครื่องมือที่ช่วยในการเพ่งเช่นไม้กายสิทธิ์ หรือคาถาซึ่งเหล่าพ่อมดแม่มดจำเป็นต้องมี โชคไม่ดีที่พวกมันตกเป็นทาส  มันจึงใช้พลังวิเศษเพียงเพื่อทำงานบ้านเท่านั้น เฮอร์ไมโอนี่พยายามปลุกระดมให้พวกมันยืนหยัดด้วยตนเอง  แต่ไม่ประสบความสำเร็จ
      

เรื่องของเอลฟ์เป็นนิยายปรัมปราที่แพร่หลายในแถบสแกนดิเนเวีย  ซึ่งกล่าวถึงเอลฟ์ว่า  เป็นสิ่งมีชีวิตขนาดเล็กที่อาศัยอยู่ในเทือกเขาและป่าของสแกนดิเนเวีย  เอลฟ์มีอยู่ 2 ประเภท คือ เอลฟ์แห่งแสงสว่างผู้อาศัยอยู่ในอัลเฟอิม และเอลฟ์แห่งความมืดผู้อาศัยอยู่ในสวาร์ธีอิท  ต่อมาเรื่องเอลฟ์กายเป็นตำนานของเยอรมัน ซึ่งเจ.เค. ได้นำมาดัดแปลงสร้างเป็นเอลฟ์ประจำบ้าน
      
ในตำนานของชาวเยอรมัน เอลฟ์เป็นภูตขนาดเล็กที่มีพลังวิเศษในตนเป็นตัวแทนจิตวิญญาณแห่ง ผืนดิน ทะเล และป่า เอลฟ์ประเภทนี้มีนิสัยรักดนตรี และรักสันติ เอลฟ์บางพวกมีพลังด้านมืดซึ่งคอยกลั่นแกล้งมนุษย์  เช่น ทำให้ฝันร้าย เป็นต้น
# เฟอร์นันโด ซากราโด
เฟอร์นันโด ซากราโด  นักมวยสากลชาวฟิลิปปินส์ เกิดเมื่อ 20 มิถุนายน พ.ศ. 2516 สถิติการชก 23 ครั้ง ชนะ 18 (น็อค 13) เสมอ 1 แพ้ 4 
 ประวัติ 
เฟอร์นันโด ซากราโด ซากราโดขึ้นชกมวยสากลครั้งแรกเมื่อ 28 มกราคม พ.ศ. 2538 ชนะคะแนน อาร์เทอร์ การ์เซีย จากนั้นขึ้นชกชนะเป็นส่วนใหญ่ มีเสมอเพียงครั้งเดียว จากนั้นขึ้นชิงแชมป์ฟิลิปปินส์รุ่นซูเปอร์ไลท์เวทเมื่อ 5 มีนาคม พ.ศ. 2540 แพ้น็อค คองคอง ปาเกียว ยก 6 ซากราโดขึ้นชิงแชมป์ฟิลิปปินส์รุ่นเดิมอีกครั้งเมื่อ 12 มิถุนายน พ.ศ. 2541 ชนะคะแนน บอย ลิกัส ได้แชมป์มาครอง จากนั้นขึ้นชิงแชมป์ PABA รุ่นซูเปอร์ไลท์เวทเมื่อ 19 กรกฎาคม พ.ศ. 2541 แพ้คะแนน กุยเยโม มอสเกรา ที่ นิวซีแลนด์ ไม่ได้แชมป์ จากนั้น ซากราโดเลื่อนขึ้นไปชกในรุ่นเวลเตอร์เวท และได้ชิงแชมป์ PABA รุ่นเวลเตอร์เวทเมื่อ 15 มกราคม พ.ศ. 2542 ชนะน็อค โทมัส กุน ยก 3 ที่ ฟิลิปปินส์ ป้องกันแชมป์ได้ 2 ครั้ง ก่อนจะเสียแชมป์ไปเมื่อ 23 มีนาคม พ.ศ. 2544 แพ้น็อค ดาวิด กอสวารา ยก 5 ที่ อินโดนีเซีย หลังจากเสียแชมป์ไป ซากราโดขึ้นชกชนะอีก 2 ครั้ง ก็ชิงแชมป์ PABA รุ่นเดิมอีกครั้งเมื่อ 15 มิถุนายน พ.ศ. 2545 ชนะน็อค เจฟ มัลคอล์ม ยก 3 ที่ ฟิลิปปินส์ได้แชมป์มาครอง จากนั้นก็สละแชมป์และแขวนนวมไป
 เกียรติประวัติ 

 แชมป์ฟิลิปปินส์รุ่นซูเปอร์ไลท์เวท (2540)
 แชมป์ PABA รุ่นเวลเตอร์เวท
 ชิง 15 มกราคม 2542 ชนะน็อค โทมัส กุน ยก 3 ที่ ฟิลิปปินส์
 ป้องกันแชมป์ครั้งที่ 1, 28 สิงหาคม 2542 ชนะน็อค ฉลามดำ ศิษย์ตราษตระการ ยก 5 ที่ฟิลิปปินส์
 ป้องกันแชมป์ครั้งที่ 2, 4 มีนาคม 2543 ชนะน็อค พิล คลาร์สัน ยก 5 ที่ ฟิลิปปินส์
 เสียแชมป์ 23 มีนาคม 2544 แพ้น็อค ดาวิด โกสวารา ยก 5 ที่ อินโดนีเซีย
 แชมป์ PABA รุ่นเวลเตอร์เวท
 ชิง 15 มิถุนายน 2545 ชนะน็อค เจฟ มัลคอร์ม ยก 3 ที่ฟิลิปปินส์
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นซูเปอร์ไลท์เวทเมื่อ 19 กรกฎาคม 2541 แพ้คะแนน กูอิลเลอร์โม มอสเกวรา ที่ นิวซีแลนด์
# สำเนียงสงขลา
ภาษาไทยถิ่นใต้สำเนียงสงขลา เป็นภาษาไทยถิ่นใต้กลุ่มหนึ่งที่พูดกันมากในจังหวัดสงขลา (แต่ส่วนใหญ่ของหาดใหญ่ใช้ภาษาไทยกลาง) บางส่วนของจังหวัดปัตตานี และจังหวัดยะลา ถือเป็นภาษาไทยถิ่นใต้ที่มีเอกลักษณ์พิเศษ โดยมีลักษณะที่เด่นคือ หางเสียงจะไม่ขาดห้วน แต่จะค่อยๆเบาเสียงลง  ซึ่งลักษณะดังกล่าวช่วยให้ภาษาสงขลาฟังแล้วไม่หยาบกระด้างอย่างสำเนียงใต้ถิ่นอื่น นอกจากนี้ ยังมีคำที่ใช้บ่อยในสำเนียงนี้คือ คำว่า เบอะ หรือ กะเบอะ ซึ่งมีความหมายในภาษาไทยมาตรฐานว่า  เพราะว่า, ก็เพราะว่า  เรียกเงินว่า เบี้ย ในขณะที่ถิ่นอื่นนิยมเรียกว่า ตางค์ และคำที่นิยมใช้อีกคำหนึ่ง คือ ไม่หอน ซึ่งมีความหมายว่า ไม่เคย เช่น ฉานไม่หอนไป เป็นต้นหมายเหตุเบื้องต้น กรณีศึกษาภาษาสงขลา บันทึกขนำริมทุ่งปลักเหม็ด 

 กลุ่มของสำเนียง 
ภาษาไทยถิ่นใต้สำเนียงสงขลาแยกออกเป็น 2 กลุ่ม คือ
 สำเนียงสงขลากลุ่มอยู่เหนือน้ำ (โหม่เหนือ) 
คือ ภาษาที่ชาวคลองหอยโข่ง สะเดา นาทวี จะนะ เทพา และสะบ้าย้อย พูดจาสื่อสารกัน ภาษาสงขลากลุ่มนี้จะมีเอกลักษณ์ เรื่องภาษาสำเนียงที่มีเอกลักษณ์เฉพาะ เช่น
 "ยิงหมีนะ" วลีนี้มีความหมายใกล้เคียงกับ "ยังดีนะ" หรือเกือบไปแล้วไหมละ ของภาษาไทยกรุงเทพฯ  ประโยคตัวอย่างเช่น  “ยิงหมีนะตาย ถ้ากูมาไม่ทัน"  หมายความว่า เกือบตายไปแล้ว ยังดีนะที่กูมาทัน
 คนสงขลากลุ่ม "โหม่เหนือ" (โดยเฉพาะคนคลองหอยโข่ง ดั้งเดิม) จะเรียกมะละกอว่า  "กล้วยหลาหรือแตงต้น" ในขณะที่ปักษ์ใต้ทั่วไป จะเรียกมะละกอว่า "ลอกอ"
 คนสงขลากลุ่ม "โหม่เหนือ" (โดยเฉพาะคนคลองหอยโข่ง สะเดา นาทวี) มักจะพูดคำว่า "หน้อ"  ต่อท้ายประโยค  และมีหางเสียงที่ยาวไม่ขาดห้วน ถือเป็นสำเนียงสงขลา ที่มีความนุ่มนวลกว่าสำเนียงสงขลากลุ่ม "โหม่บก"
 คนสงขลากลุ่ม "โหม่เหนือ" (โดยเฉพาะคนคลองหอยโข่งสมัยก่อน) จะใช้คำว่า "ได่" ในความหมาย "ทำไม" ในขณะที่คนปักษ์ใต้ทั่วไปจะใช้คำว่า "ไส่" ตัวอย่างเช่นประโยคต่อไปนี้ที่ แม่เฒ่าชาวคลองหอยโข่ง ถามลูกหลาน ที่ไปเยี่ยมถึงบ้านว่า   "มาได่หะโหลก" ซึ่งมีความหมายว่า "มาทำไมละลูก"
 สำเนียงสงขลากลุ่มอยู่ริมทะเล (โหม่บก) 
โดยเฉพาะชาวสงขลาที่อยู่ในเขตอำเภอสิงหนคร อำเภอสทิงพระ และอำเภอระโนด แม้ส่วนใหญ่จะมีสำเนียงใกล้เคียงกับชาวสงขลาเหนือน้ำ (โหม่เหนือ) แต่ก็มีความแตกต่างที่เห็นได้ชัด คือ
 การออกเสียง ร ที่ทางคนสงขลาริมทะเล ออกเสียงไม่ได้ทั้งเสียงพยัญชนะนำ และอักษรควบแต่จะใช้ ล แทน เช่น "รัก" จะออกเสียงว่า ลัก จึงมีผลให้ "ฉันรักเธอ" ของคนสิงหนครกลายเป็น "ชั้นหลักเธอ" (เขียนตามเสียงวรรณยุกต์)
 ในส่วนของ "โหม่เหนือ" (คนคลองหอยโข่ง สะเดา) แม้จะออกเสียง ร ที่เป็นพยัญชนะนำได้ แต่จะออกเสียงอักษรควบ ร ไม่ได้เช่นเดียวกันกับคนสงขลาริมทะเล ตัวอย่างเช่น
 เปรียบเทียบ - คนสงขลา (ทั้งจังหวัด) จะออกเสียงเป็น "เปลียบเทียบ"
 แปรงฟัน - คนสงขลา (ทั้งจังหวัด) จะออกเสียงเป็น "แปลงฟัน"
# เฆนาโร การ์ซิอา
เฆนาโร การ์ซิอา (Genaro Garcia) นักมวยสากลชาวเม็กซิโก เกิดเมื่อ 17 กันยายน พ.ศ. 2520 ที่บูเอนาเบนตูรา รัฐชีวาวา เม็กซิโก สถิติการชก 42 ครั้ง ชนะ 36 (น็อค 20) แพ้ 6

 เกียรติประวัติ 

 แชมป์ WBC Continental Americas รุ่นซูเปอร์ฟลายเวท
 ชิง 11 กรกฎาคม 2540 ชนะน็อค วิลิ ซาลาซาร์ ยก 9 ที่ เม็กซิโก
 ป้องกันแชมป์ครั้งที่ 1, 21 ตุลาคม 2540 ชนะน็อค บาสิลิโอ โมราเลส ยก 1 ที่ เม็กซิโก
 ป้องกันแชมป์ครั้งที่ 2, 7 มีนาคม 2541 ชนะคะแนน โอสการ์ อาร์ซินิเอกา ที่ เม็กซิโก
 แชมป์ WBC Continental Americas รุ่นแบนตัมเวท
 ชิง 24 มิถุนายน 2543 ชนะคะแนน เอบังเฮลิโอ เปเรซ ที่ สหรัฐ
 ป้องกันแชมป์ครั้งที่ 1, 23 กันยายน 2543 ชนะคะแนน ฟรังซิสโก เทเยดอร์ ที่ สหรัฐ
 ป้องกันแชมป์ครั้งที่ 2, 21 เมษายน 2544 ชนะคะแนน เอบัง อัลบาเรซ ที่ สหรัฐ
 แชมป์ WBC FECARBOX รุ่นแบนตัมเวท
 ชิง 21 กุมภาพันธ์ 2546 ชนะคะแนน เมาริซิโอ มาร์ติเนซ ที่ สหรัฐ
 ป้องกันแชมป์ครั้งที่ 1, 12 กรกฎาคม 2546 ชนะน็อค ฆูลิโอ เซซาร์ อาบิลา ยก 8 ที่ เม็กซิโก
 ป้องกันแชมป์ครั้งที่ 2, 18 ตุลาคม 2546 ชนะน็อค เกาเตโมก โกเมซ ยก 8 ที่ เม็กซิโก
 ป้องกันแชมป์ครั้งที่ 3, 22 พฤษภาคม 2547 ชนะน็อค อโดนิส ริบาส ยก 8 ที่ เม็กซิโก
 ป้องกันแชมป์ครั้งที่ 4, 29 ตุลาคม 2547 ชนะน็อค โอสการ์ อาชิเนกา ยก 6 ที่ เม็กซิโก
 ป้องกันแชมป์ครั้งที่ 5, 28 เมษายน 2548 ชนะคะแนน โรโดลโฟ มาร์ติเนซ ที่ เม็กซิโก
 แชมป์ WBC FECOMBOX รุ่นซูเปอร์แบนตัมเวท
 ชิง 14 ธันวาคม 2550 ชนะคะแนน มิเกล โรมัน ที่ เม็กซิโก
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์แบนตัมเวท WBF เมื่อ 17 กุมภาพันธ์ 2539 แพ้น็อค แซมซั่น กระทิงแดงยิม ยก 7 ที่ กทม.
 ชิงแชมป์เงารุ่นจูเนียร์แบนตัมเวท WBO เมื่อ 26 กุมภาพันธ์ 2543 แพ้คะแนน เวอร์นี่ ทอร์เรส ที่ สหรัฐ
 ชิงแชมป์ WBA Fedecentro รุ่นซูเปอร์แบนตัมเวทเมื่อ 4 ตุลาคม 2545 แพ้คะแนน โฮเซ โรฮัส ที่ สหรัฐ
 ชิงแชมป์โลกรุ่นแบนตัมเวท WBC เมื่อ 13 พฤศจิกายน 2549 แพ้คะแนน โฮซูมิ ฮาเซงาวะ ที่ ญี่ปุ่น
 ชิงแชมป์โลกรุ่นแบนตัมเวท IBF เมื่อ 7 กรกฎาคม 2550 แพ้น็อค ลุยส์ อัลเบร์โต เปเรซ ยก 7 ที่ สหรัฐ
# เจ้าชายรัชทายาทมุนฮโย
เจ้ารัชทายาทมุนฮโย (ค.ศ. 1782-ค.ศ. 1786) เป็นมกุฎราชกุมารของ ราชวงศ์โชซ็อนhttps://web.archive.org/web/20160924071329/http://db.itkc.or.kr/itkcdb/text/nodeViewIframe.jsp?bizName=MM&seojiId=kc_mm_a556&gunchaId=av007&muncheId=01&finId=001 เป็นพระราชโอรสพระองค์ใหญ่ของ พระเจ้าช็องโจแห่งโชซ็อน และนางสนมของพระองค์ พระสนมอึยบิน ตระกูลซอง พระองค์เป็นพระเชษฐาต่างพระมารดาของ พระเจ้าซุนโจแห่งโชซ็อน ได้รับการแต่งตั้งเป็นพระรัชทายาท หรือ วังเซจา (王世子 왕세자) แต่ไม่นานก็สวรรคต

 พงศาวลี
# พระเจ้าซุนโจแห่งโชซ็อน
พระเจ้าซุนโจ (; 29 กรกฎาคม ค.ศ. 1790 – 13 ธันวาคม ค.ศ. 1834; ครองราชย์ ค.ศ. 1800–1834) เป็นพระมหากษัตริย์พระองค์ที่ 23 แห่งราชวงศ์โชซ็อน (조선) ของเกาหลี พระนามเดิมว่า อี กง (이공) เป็นพระโอรสพระองค์ที่ 2 ของพระเจ้าช็องโจ (정조) กับพระสนมซูบินตระกูลปาร์ค (수빈박씨)

 พระราชประวัติ 

ทรงได้รับแต่งตั้งเป็นพระรัชทายาท หรือ วังเซจา (王世子 왕세자) พระเจ้าซุนโจขึ้นเสด็จขึ้นครองราชย์ในปีค.ศ. 1800 พระชนม์ได้ 10 ชันษา หลังจากที่พระบิดาสวรรคต ครั้น ค.ศ. 1802 พระเจ้าซุนโจเสกสมรสกับคิมซี (김씨; "นางคิม") ธิดาของขุนนางคิม โจ-ซุน (김조순) คิมซีเมื่อถึงแก่กรรมแล้วได้รับการสถาปนาขึ้นดำรงตำแหน่งพระมเหสีเรียก ซุนว็อนวังฮู (순원왕후; "ราชเทวีซุนว็อน")

เนื่องจากพระเจ้าซุนโจขึ้นครองราชย์ขณะทรงพระเยาว์ ช็องซุนวังฮู (정순왕후; "ราชเทวีช็องซุน") พระมเหสีพระองค์ที่สองของพระเจ้าย็องโจ (영조) จึงสำเร็จราชการแทน พระเจ้าซุนโจทรงพยายามจะปฏิรูปการเมืองแต่ไม่เป็นผล หลักการปกครองมีแต่เสื่อมโทรม การสอบขุนนางปั่นป่วน การทุจริตในราชสำนักรุนแรงหนัก สังคมจึงวุ่นวาย ประชาชนลุกฮือ เหตุการณ์ครั้งนี้รวมถึงกบฏฮง กย็อง-แน (홍경래) ช่วง ค.ศ. 1811–1812 นอกจากนี้ มีนำระบบสำนะโมครัวที่เรียก โอกาจักทงบ็อบ (五家作統法) ที่ให้นับห้าครัวเรือนเป็นหนึ่งหน่วย มาใช้ และมีการกดขี่กลุ่มโรมันแคทอลิกอย่างยิ่งยวด

หลังครองราชย์ได้ 35 ปี พระเจ้าซุนโจสวรรคตใน ค.ศ. 1834 พระชนม์ 44 ชันษา เดิมพระศพฝังไว้ถัดจากหลุมของพระเจ้าอินโจ (인조) กับอินย็อลวังฮู (인열왕후) ผู้เป็นพระมเหสี ซึ่งอยู่ในสุสานหลวงชังนึง (장릉) ที่เมืองพาจู (파주) แต่ภายหลังเห็นว่า ฮวงจุ้ยไม่เหมาะ จึงย้ายไปฝังที่สุสานฮ็อนอินลึง (헌인릉) อยู่ที่เมืองโซล (서울) ปัจจุบัน

 พระบรมวงศานุวงศ์ 

 พระบิดา: พระเจ้าช็องโจแห่งโชซ็อน (이산; 28 ตุลาคม ค.ศ. 1752 – 18 สิงหาคม ค.ศ. 1800)
 พระมารดา: พระสนมซูบิน (박씨; "นางพัก"; 8 พฤษภาคม ค.ศ. 1770 – 26 ธันวาคม ค.ศ. 1822) 
 พระชายาและพระราชบุตร
 พระนางซุนว็อน (김씨; "นางคิม"; 8 มิถุนายน ค.ศ. 1789 – 21 กันยายน ค.ศ. 1857) เมื่อสวรรคตได้รับการสถาปนาขึ้นเป็น ซุนว็อนวังฮู (순원왕후; "ราชินีซุนว็อน")
 อี ย็อง (이영; 18 กันยายน ค.ศ. 1809 – 25 มิถุนายน ค.ศ. 1830) ได้เป็นรัชทายาทเรียก ฮโยมย็องเซจา (효명세자)
 มย็องอนกงจู (명온공주; "เจ้าหญิงมย็องอน"; 13 ตุลาคม ค.ศ. 1810 – 13 มิถุนายน ค.ศ. 1832)
 พก-อง-กงจู (복온공주; "เจ้าหญิงพก-อง"; 26 ตุลาคม ค.ศ. 1818 – 12 พฤษภาคม ค.ศ. 1832)
 พระราชโอรสไม่ทราบพระนาม (ค.ศ. 1820–?)
 ท็อกอนกงจู (덕온공주; "เจ้าหญิงท็อกอน"; 10 มิถุนายน ค.ศ. 1822 – 24 พฤษภาคม ค.ศ. 1844)
 พักซี (박씨; "นางพัก"; ? – 30 มิถุนายน ค.ศ. 1854) ได้เป็นพระสนมตำแหน่งซุกอี (숙의)
 ย็องอนกงจู (영온공주; "เจ้าหญิงย็องอน"; 11 ตุลาคม ค.ศ. 1817 – 8 เมษายน ค.ศ. 1829)

 ในวัฒนธรรมประชานิยม 

 คิม ซึง-ซู (김승수) แสดงเป็นพระเจ้าซุนโจในละครชุดของสถานีโทรทัศน์เคบีเอสทู (KBS2) เรื่อง รักเราพระจันทร์เป็นใจ (구르미 그린 달빛; Love in the Moonlight) เมื่อ ค.ศ. 2016

 พงศาวลี
# ปลามูดหลังจุด
ปลามูดหลังจุด  ปลาน้ำจืดชนิดหนึ่ง  อยู่ในวงศ์ปลาตะเพียน (Cyprinidae) มีขนาดโตเต็มที่ประมาณ 10-20 เซนติเมตร มีลักษณะคล้ายกับปลามูดหน้านอ (G. fuliginosa) ที่อยู่ในสกุลเดียวกัน คือ ลำตัวสั้นทรงกระบอก หัวโตและแบนราบที่ด้านล่าง ด้านหน้าของหัวเว้า และมีโหนกยื่นออกเป็นตุ่มแหลม เหมือนปากที่มีฟันเป็นซี่ ๆ ซึ่งตามจริงแล้วมันมีปากจริงเป็นแบบปากดูดอยู่ด้านล่าง ลำตัวสีคล้ำอมเขียวอ่อน ข้าวแก้มมีสีส้มแดง ท้องสีจางอมส้ม ครีบอกแผ่ออกทางแนวราบ ข้อแตกต่างก็คอ ครีบหางเว้าตื้นกว่า และที่สำคัญคือ มีจุดสีดำที่โคนครีบหลังอันเป็นที่มาของชื่อ

อาหารของปลามูดหลังจุดคือ สาหร่ายและตะไคร่น้ำตามก้อนหินและท่อนไม้ใต้น้ำ โดยมักใช้ปากดูดเกาะติดกับสิ่งที่มีสาหร่ายและตะไคร่น้ำ

ปลามูดหลังจุดมักอาศัยอยู่ในลำธารน้ำไหลแรงและมีพื้นเป็นกรวดหิน เฉพาะในลุ่มน้ำสาละวินเท่านั้น

ในวัยที่เป็นลูกปลามักนิยมเลี้ยงเป็นปลาสวยงามเพื่อเก็บกินตะไคร่น้ำ

ปลามูดหลังจุดมีชื่ออื่น ๆ อีกว่า "ปลามูดพม่า" หน้า 154, คู่มือปลาน้ำจืด โดย ดร.ชวลิต วิทยานนท์ (พ.ศ. 2547) ISBN 974-484-148-6
# พรรคประชาธิปไตยยุโรป
หมวดหมู่:ขบวนการทางการเมืองในทวีปยุโรป
# ปฏิบัติการวิลเฟรด
ปฏิบัติการวิลเฟรด  เป็นแผนการของอังกฤษที่จะวางทุ่นระเบิดตามน่านน้ำระหว่างนอร์เวย์ไปจนถึงเกาะอังกฤษ เพื่อป้องกันไม่ให้กองเรือขนส่งสินค้าของเยอรมันขนส่งเหล็กอย่างดีจากสวีเดน ฝ่ายสัมพันธมิตรสันนิษฐานไว้ว่าการกระทำดังกล่าวอาจทำให้ฝ่ายเยอรมันตอบโต้ด้วยการยึดครองนอร์เวย์ และเมื่อถึงเวลานั้น ฝ่ายสัมพันธมิตรจะใช้แผนอาร์ 4 และยึดครองนอร์เวย์
# ตระกูลโคโนเอะ
ตระกูลโคโนเอะ (ญี่ปุ่น: 近衛家 Konoe-ke) เป็นตระกูลสาขาของตระกูลฟุจิวะระ เป็นตระกูลขุนนางที่ทรงอำนาจในญี่ปุ่น เป็นหนึ่งในตระกูลเซ็สกัง หรือตระกูลผู้สำเร็จราชการนั่นเอง ตระกูลโคโนเอะได้ดูแลสำนักเซ็ชโชและคัมปะกุ ร่วมกับ ตระกูลทาคาสุคาสะ , ตระกูลคุโจ, ตระกูลนิโจ และ ตระกูลอิจิโจ โดยทั้งหมดเรียกรวมๆกันว่าตระกูลเซ็สกัง หรือ ตระกูลผู้สำเร็จราชการทั้ง 5

ด้วยการสนับสนุนของ ไทระ คิโยะโนะริ, โคโนเอะ โมโตะซาเนะ สถาปนาตระกูลขึ้น นายกรัฐมนตรี เจ้าชายโคโนเอะ ฟุมิมาโระ ก็มาจากตระกูลนี้

 รายชื่อสมาชิกของตระกูล 
โคโนเอะ โมโตะซาเนะ 
โคโนเอะ โมโตะมิชิ 
โคโนเอะ อิเอะฮิโระ
โคโนเอะ คาเนะซุเนะ
โคโนเอะ ซากิฮิสะ
โคโนเอะ โนะบุทะดะ 
โคโนเอะ โนะบุฮิโระ 
โคโนเอะ ทาดะฮิโระ 
โคโนเอะ โมโตะฮิโระ 
โคโนเอะ อิเอะซาเนะ 
เจ้าชายอัตสึมาโระ โคโนเอะ 
เจ้าชายฟุมิมาโระ โคโนเอะ
เจ้าหญิงอากิโกะ โคโนเอะ
เจ้าหญิงอัตสึโกะ โคโนเอะ
เจ้าหญิงคูมิโกะ โคโนเอะ
โทโอรุ ทาคาชิ
ฟูมิตากะ โคโนเอะ
โคโนเอะ ฮิเดะมะโระ
โคโนเอะ ทาดะเทะรุ
รีวเม อาซุมะ
โมริฮิโระ โฮโซกาวะ
โคเซอิได อากิเอะ

 แผนผังตระกูล 

The solid line is biological child, dotted (vertical) line is adopted, the dotted (horizontal) line is marriage.
# เจ้าหญิงชิโยโกะ โคโนเอะ
เจ้าหญิงชิโยโกะ โคโนเอะ  เป็นพระชายาใน เจ้าชายโคโนอิ ฟุมิมาโระ นายกรัฐมนตรีของญี่ปุ่นสมัยที่ 34,38 และ 39 ชิโยโกะ เป็นบุตรสาวของ โมริ ทาคาชิ ขุนนางแห่งจังหวัดบังโกะ 

 โอรส-ธิดา 
 เจ้าชายโคโนอิ ฟุมิทะกะ
 เจ้าหญิงโคโนอิ อากิโกะ
 เจ้าหญิงโคโนอิ อัตสุโกะ
 เจ้าหญิงโคโนอิ คุมิโกะ
 โทโอรุ ทาคาชิ
# ฟูมิตากะ โคโนเอะ
ฟุมิตะกะ โคะโนะเอะ (近衞文隆) เป็นบุตรชายของ เจ้า ฟุมิมะโระ โคะโนะเอะ กับ ชิโยะโกะ โคะโนะเอะ บิดาของเขาเป็นนายกรัฐมนตรีของญี่ปุ่นสมัยที่ 34,38 และ 39 และท่านเป็นทหารญี่ปุ่นในสมัยโชวะ และก็ได้เป็นเจ้าของสนามกอล์ฟในญี่ปุ่น จนกระทั่งเสียชีวิตเนื่องจากป่วยหนักที่ ไซบีเรีย

 ทายาท 
ฟุมิตะกะ โคะโนะเอะ สมรสกับ นางซะดะโกะ  มีบุตร 1 คนคือ
รีวเม อาซุมะ (อาดุมะ ริว) เป็นศิลปิน, นักเขียน, โปรดิวเซอร์, นักแต่งเพลง, นักแสดง และเป็นประธานบริษัทแนชัวร่อลคอมมูนนิตี้เน็ตเวิร์ค
# รีวเม อาซูมะ
รีวเม อาซูมะ  (28 กันยายน ค.ศ. 1944 - ปัจจุบัน)  เป็นศิลปิน, นักเขียน, โปรดิวเซอร์, นักแต่งเพลง, นักแสดง และเป็นประธานบริษัทแนชัวร่อลคอมมูนนิตี้เน็ตเวิร์ค แห่งญี่ปุ่น

 ครอบครัว 
อาซูมะ เป็นโอรสในเจ้าชายฟูมิตากะ โคโนเอะ กับเจ้าหญิงซาดาโกะ โคโนเอะ โดยในวัยเด็กมีชื่อว่า อาดุมะ ริว เกิดในเมืองวากายามะ หลังจากสำเร็จการศึกษาระดับมัธยมจากโรงเรียนในวากายาม่า ก็ได้เริ่มเป็นนักเขียน นักแต่งเพลง และนักร้องตั้งแต่อายุ 19 ปี

 อาชีพหลัก 
เขาได้เขียนหนังสือชื่อ "Practical super powers! YOU ..." "vocation" และ "Guru", "108 really see through the lies" และได้แต่งเพลง "Hiroshi Ken Flower" และ "yearning heart Shimabara" "home", "because in love," "Life is illusory". และเป็นโปรดิวเซอร์ และศิลปินดีไซน์การตกแต่งอีกหลายงาน

 ละครทีวี 
 Henshin Ninja Storm (# 14) 1972 Maple father MBS 
 Chojin BAROMU 1 (32 ตอน) 
 Ultra Seven (TBS) Defense Force members (18 ตอน) 
 Ultraman Leo Sato Saburou MAC members (12 ตอน) 
 JANBOGU A (43 ตอน) 
 Mirror Man (33 ตอน) 
 Kim Toyama 
 Matsumoto emergency directive 10-4 10-10 (13 ตอน) 
 We baseball reporter Tanteidan Yamada (11 ตอน) 
 Chrysanthemum INAZUMAN Village (15 ตอน)
 Dr. Rider D, prisoners (97 ตอน) 
 RAIDASUTORONGA mask 
 Rider (Sky Rider) thick now Tobita 
 Gekitou'80 MADDOPORISU major criminal jurisdiction  
 Today also晴天NARI 
 Or by overnight 
 Mohei Hutoshi斬RE the dark (14 ตอน)
# เจ้าหญิงอัตสึโกะ โคโนเอะ
เจ้าหญิงโคโนเอะ โยชิโกะ  (ญี่ปุ่น: 近衛温子, 2461 - 2483) เป็นธิดาใน เจ้าชายฟูมิมาโระ โคโนเอะ และ เจ้าหญิงชิโยโกะ โคโนเอะ สมรสกับ โฮโซกาวะ โมริซาดะ ผู้นำตระกูลโฮโซกาวะ และไดเมียวแห่งคุมาโมโตะ ทั้งสองมีบุตร 1 คนคือ โมริฮิโระ โฮโซกาวะ นายกรัฐมนตรีญี่ปุ่นคนที่ 79
# โมริซาดะ โฮโซกาวะ
โมริซาดะ โฮโซกาวะ (17 กรกฎาคม พ.ศ. 2455 - 3 ตุลาคม พ.ศ. 2547) เป็นไดเมียว แห่งคุมะโมะโตะ และเป็นผู้นำคนที่ 17 ของตระกูลโฮโซกาวะ ของญี่ปุ่น

 ครอบครัว และชีวิต  
เกิดในปี พ.ศ. 2455 เป็นผู้นำตระกูลโฮะโซะกะวะคนที่ 171912 สำเร็จการศึกษาจากมหาวิทยาลัยเกียวโต สมรสกับ เจ้าหญิงโคโนอิ อัตสุโกะ มีบุตรด้วยกัน 1 คนคือ
โมโรฮิโตะ โฮโซกาวะ - นายกรัฐมนตรีแห่งญี่ปุ่นคนที่ 79

โมริซาดะ ได้เขียนหนังสือเรื่อง "Hosokawa's Diary," เพื่อเป็นการประกาศเรื่องราวเหตุการณ์ในสงครามโลกครั้งที่สอง  และเป็น นายกสมาคมกอล์ฟแห่งประเทศญี่ปุ่น และเสียชีวิตในวันที่ 3 ตุลาคม พ.ศ. 2547 ด้วยโรคหัวใจล้มเหลว

 ผลงานประพันธ์ 
Isobe's light Shobo Secheon達SEZU the emperor's Diary, 1953
Chuokoron-sha, Inc. 1978 New Edition Secheon Diary vertical collection after the 2002 Hiroshi Naka
Hall Motomu Riyuu幽斎 Secheon 1972 after Hiroshi Naka Library
茶・花・史 怡園随筆 主婦の友社 1972 Flower Tea主婦NO友社history essay怡園1972 
Selected Masterpieces collection Yeongbuk blue stationery (編著),木耳1978
Minutes一得Chuokoron-sha, Inc. 1982
If flowers and a bottle KODANSHA China 1983
Beauty and political statements and audience discussion Tei Mamoru Hosokawa: Chuokoron-sha, Inc. Utita Kenzou Mitsuoka Aki 1986 after the library
Sang文藝春秋person with a record of 憶往揮塵 1988
letter to the remaining fish house Secheon geese Album 1990
Nikkei resume my generation home Secheon 70 1991
Chuokoron-sha, Inc. porcelain Qing eye color迷五1992